OpenLLM-France/wikimedia huggingface dataset:
# Palestinako artea

Palestinako artea palestinarrek sortutako artea da. Zentzu hertsian esanda, zinema, musika, eskultura, arkitektura, dantza, margolanak, kartelak, instalazio-artea eta artista palestinarrek sortutako bestelako bitartekoak izendatzeko erabiltzen den terminoa da. Artea errealitatea edo irudimena nolabait adierazteko giza ekintza denez, eta, horretarako, askotariko tresnak erabiltzen direnez emozioa suspertzeko helburuarekin, modu berean, palestinar artistek ekoitzitako arte ekoizpenen multzoa osatzen dute palestinar artea. Terminoak egungo arteari edo historikoki egindako artea izendatzeko balio du.
Zentzu zehatzagoan, arte palestinarra egungo artista palestinarrek sortutako pinturak, kartelak, instalazioak eta bestelako ikusizko bitartekoak izendatzeko erabili ohi da.
Egoera politikoaren ondorioz, palestinar asko beste herrialdeetan errefuxiatu moduan bizi direnez, lurralde horietan palestinar horien adierazpen artistikoak kontuan hartzen dira.

## Hainbat artistaren adibideak

Mourid Barghouti gizon palestinarra zen. Poeta oso famatua bilakatu zen exilioa sufritu zuelako, baita hori bere liburu zein poemarioetan salatu zuelako. Gaur egungo Palestinaren egoera kritikatu ohi zuen, era poetikoan.
Dina eta Mohammed al-Hawajri, aldiz, palestinar bikotea dira. Biak artista kaletarrak dira, beren obra gehienak kaleko hormetan daude. Horrek ez du esan nahi ez dutela margolanik, alderantziz, artelanen esposizio bat aurkeztu izango zuten Palestinar gatazka egon izan ez balitz. Bikote honek sarean argitaratzen dituzte beraien lanak pertsonak konturatzeko Palestina aurre egiten ari zaion arazoari.
Mohammed Assaf abeslari oso famatua bilakatu zen 23 urterekin Arab Idol saria irabazi baitzuen. Abesti gehienetan Palestina aipatzen du eta aurre egiten dioten arazoen inguruan hitz egiten du. Bere abestiak edozein lekutan entzun daitezke.

## Gaurkotasuna

Frantziako Institute du monde arabe (IMA), Arabiar Munduaren Institutua erakundearen arabera:
"Palestinako arte garaikidearen eszena bizi-bizi dago 90eko hamarkadatik, nahiz eta hainbat oztopo izan: Kolonizazioa, zirkulaziorako murrizketak, kulturarako finantziazio falta, etab. Okupazioari aurre egiteko ekintza edo irudimena izateko eskubidea aldarrikatzea, artistek lekukotzara edo (zientzia) fikziora jotzen dute, beren bizitza ziurtatzeko eta beste modu batera erakusteko okupazio gutxiko eguneroko bizitza."

## Erreferentziak

* ↑ (Ingelesez) «Mourid Barghouti: Leading Palestinian poet Mourid Barghouti dies aged 76» BBC News 2021-02-14 (Noiz kontsultatua: 2023-11-15).
* ↑ «Mourid Barghouti hil da, erbestea islatu zuen Palestinako idazle maitatua» Argia (Noiz kontsultatua: 2023-11-15).
* ↑ (Frantsesez) «Ce que l'art peut en Palestine» Institut du monde arabe 2023-05-09 (Noiz kontsultatua: 2023-11-02).

## Ikus, gainera

* Artista palestinarren zerrenda

## Kanpo estekak

* Datuak: Q7127405
* Multimedia: Art of Palestine / Q7127405
# Penhalurick

Penhalurick, Ingalaterrako Kornualles konderriko herrixka bat da, Stithians parrokia zibilean.

## Kanpo estekak

* Datuak: Q7162823
# Penhalvean

Penhalvean, kornubieraz: Pennhal Vian, Ingalaterrako Kornualles konderriko herrixka bat da.

## Kanpo estekak

* Datuak: Q7162824
* Multimedia: Penhalvean / Q7162824
# Penhook (Virginia)

Penhook Ameriketako Estatu Batuetako erroldak esleitutako leku bat da. Franklin konderrian dago, Virginia estatuan. 782 biztanle ditu, 32,797538 kilometro koadroko azaleran banatuta.

## Ikus, gainera

* Franklin konderria

## Kanpo estekak

* Datuak: Q1374380
# Penicillium brevicompactum

Penicillium brevicompactum Penicillium generoko lizun espeziea da. Azido mikofenolikoa isolatu daiteke bertatik.

## Kanpo estekak

* Datuak: Q7162860
# Penhallick

Penhallick, Ingalaterrako Kornualles konderriko herrixka bat da, Pool herritik hurbil.

## Kanpo estekak

* Datuak: Q7162818
* Multimedia: Penhallick, Carn Brea / Q7162818
# Penhow (Newport)

Penhow, galesez: Pen-hŵ, Galesko Newport konderriko udalerri txiki eta komunitate bat da. Bertan Penhow gaztelua dago.

## Kanpo estekak

* Datuak: Q7162831
* Multimedia: Penhow / Q7162831
# Penhallow

Penhallow, Ingalaterrako Kornualles konderriko herrixka bat da.

## Kanpo estekak

* Datuak: Q13130676
* Multimedia: Penhallow / Q13130676
# Penicillium

Penicillium generoa 300 espezie inguru dituen onddo mota bat da, Ascomycota filumean sailkatuta. Onddoak, orokorrean, hiru talde nagusitan sailka daitezke, morfologiari dagokionez: legamiak (onddo zelulabakarrak), lizunak (hifa izeneko filamentuak dituztenak) eta perretxikoak (gorputz fruitu-emaile handiak dituztenak, kapela itxurakoak, askotan jan egiten direnak). Penicillium onddoa lizunen taldean sailkatzen da, hifa luzeak baititu.
Penicillium-en hifak tabikatuak dira. Hifa horiek adarkatu egiten dira, mizelio izeneko multzo bat osatuz. Aireko hifaren muturretan konidio izeneko egitura esferiokoak daude, esporak direnak (konidiosporak ere deitzen zaie). Konidiosporak pintzel itxurako egituretan daude (Penicillus-ek, latinez, pintzel esan nahi du).
Onddo hau era asexualean ugaltzen da, konidiosporen bidez, edo era sexualean, gametangioen bidez.
Penicillium non-nahi dago, eta lurzoruen onddo ugariena da. Genero gehienak saprofitoak dira, eta gutxi batzuk patogenoak (esaterako, P. citreonigrum-ek mikotoxina kaltegarri bat ekoizten du, kutsatutako arroza jaterakoan gaitza eragiten duena).
Onddo hau erraz hazten da hondatzen ari diren elikagaietan, batez ere frutetan. Elikagai horien hondatze prozesuan lizun berde edo zuria sortzen du. Beste espezie batzuk, aldiz, onuragarriak dira gaztagintzan, eta hainbat gaztaren heltze prozesuan parte hartzen dute (adibidez, Penicillium roqueforti-k eta Penicillium camemberti-k Roquefort eta Camembert motako gaztak, hurrenez hurren, heltzen dituzte).
Penicillium notatum-ek, azkenik, penizilina antibiotikoa ekoizten du.

## Kanpo estekak

* Datuak: Q843136
* Multimedia: Penicillium / Q843136
* Espezieak: Penicillium
# Penia

Penia, greziar mitologian, pobrezia eta beharraren daimona zen, horren ondorioz, gizaki guztiek gorrotatua eta baztertua zelarik.
Amekhania (bazterkeria) eta Ptokheniaren (eskaletza) laguna zen, kontrakoak, jakina, Pluto (aberastasuna) eta Euthenia (oparotasuna) zirelarik.
Ezagutzen den senidetasun lotura bakarra, orfikoek emango zuten, Thesis protogenikoagandik jaio zela ziotenak, horrela, beraz, pobreziaren antzinatasuna aditzera emanez.
Platonek, modu erromantikoan, Afroditaren omenezko jai bat amaitu zenean, nora jainko guztiak joan ziren, Penia, soberakinen eskean joan zela kontatzen du. Poros, aukera edo abagunea eta egiteko irudimena pertsonifikatzen zuen daimona, gehiegi edan ondoren, patioan etzan zen atseden hartzeko. Peniak, Porosek zuen jarreragatik, hau egoera berean zegoela uste izan zuen, eta, antzerako pertsona bat aurkitu zuela ustez, berarekin seme bat izan nahi izan zuen. Bien elkartzetik, Eros edo Maitasuna jaio zen, Afrodita jarraitzen badu ere, honen etxean eta honen omenezko egun batean jaio izanagatik, askotan, pobreziaz estaltzen da, eta kalean noraezean ibiltzen da. Bere aitak bezala, aberastasuna eta ongizatearen aurka egiten du, gizonak, batzuk besteen kontra borrokaraziz.

## Kanpo estekak

* Datuak: Q3899052
# Penica

Penica Gracillariidae familiako tximeleta genero bat da. Bere espezie tipoa Penica peritheta da.

## Espezieak

| Espeziea | Irudia | Egoera |
| Penica peritheta | | daturik gabe |

## Kanpo estekak

* Datuak: Q7162845
* Espezieak: Penica
# Paco y Veva

Paco y Veva José Pavónek eta Gustavo Jiménezek zuzendutako telesaila da, 2004an Televisión Españolak igorri zuena.

## Sinopsia

Oharra: Atal honek istorio osoa edo amaiera argitzen du.
Paco (Hugo Silva) eta Veva (Elena Ballesteros) gizarte-klase ezberdineko bikotea da eta familiak banatzea nahi du.

## Pertsonaiak

* Elena Ballesteros: Veva
* Hugo Silva: Paco
* Carlos Gil: Nachete
* Beatriz Carvajal: Manuela
* Paca Gabaldón: Marina
* Miguel Rellán: Clemente
* Borja Elgea: Borja
* Jorge Monje: Millán
* Kira Miró: Estrella
* Pedro Miguel Martínez: Gonzalo
* Raquel Meroño: Julia
* Verónica Echegui: Isa
* Secun de la Rosa: Agustín
* Estíbaliz Gabilondo: Dani
* Mariano Alameda: Federico
* Flipy: Marcos

## Kanpo estekak

* Datuak: Q6056975
# Pacolet (Hego Carolina)

Pacolet Ameriketako Estatu Batuetako inkorporatutako herri bat da. Spartanburg konderrian dago, Hego Carolina estatuan. 2.274 biztanle ditu, 9,210209 kilometro koadroko azaleran banatuta.

## Ikus, gainera

* Spartanburg konderrian

## Kanpo estekak

* Datuak: Q977097
# Pacoti

Pacoti Brasilgo udalerri bat da, Ceará estatuan kokatua. 11.186 biztanle ditu 112,021 km²ko eremuan.

## Ikus, gainera

* Ceará

## Kanpo estekak

* Datuak: Q2013474
* Multimedia: Pacoti / Q2013474
# Paco de Lucía geltokia

Paco de Lucía geltokia, Madrilgo metroaren, RENFEren tren eta autobus geltoki bat da, Espainiako Madril hiriburuko Fuencarral-El Pardo barrutian.
2015eko martxoaren 25ean inauguratu zen. Paco de Lucía gitarra-jotzailearen omenezko izena darama.
* Datuak: Q5846080
* Multimedia: Estación de Paco de Lucía, Madrid / Q5846080
# Pacta sunt servanda

Pacta sunt servanda latinezko lokuzio bat da, "hitzartutakoak behartzen du" bezala itzultzen dena. Konbentzio oro, hitzartutakoaren arabera, aldeek zintzo bete behar dutela adierazteko erabiltzen da. Zuzenbide zibilaren (kontratuekin espezifikoki lotuta) eta nazioarteko zuzenbidearen oinarrizko printzipioa da. "Kontratua aldeen artean legea da". Kontsigna hau, Antzinako Erroman sortua eta "itunak ohoratu" behar direla dioena, gizarteak bere buruarengan jartzen duen konfiantzaren oinarrietako bat da. Esamolde hau lehen aldiz Henrike Segusiokoa kardinalak idatzi zuen XIII. mendean, baina bere lana ez zen XVI. mendera arte argitaratu.
Nazioarteari dagokionez, honako hau adierazten da: "Indarrean dagoen tratatu orok alderdiak behartzen ditu, eta alderdiek fede onez bete behar dute" (Tratatuen Zuzenbideari buruzko Vienako Konbentzioaren 26. artikuluak, 1969koak, eta Tratatuen Zuzenbideari buruzko Vienako Konbentzioaren artikulu berak, 1986koak, estatuen eta nazioarteko erakundeen artean edo nazioarteko erakundeen artean egindako Tratatuen Zuzenbideari buruzkoak). Auzitegien irizpenak nazioarteko zuzenbidearen printzipio orokorretan oinarritu dira, Pacta sunt servanda printzipioa eta fede ona finkatzean, araua barne-ordenamenduan txertatzeko ekintzaren ardatz gidari gisa.
Printzipio horrek aplikazio zabala du zuzenbide erromatarraren eskolan kontratu-materialean. Figura horren aurrean, legearen hutsuneak argitu daitezke, edo, are gehiago, arauan ezarritakoari kontrajarri, betiere uko egin ezin zaizkion terminoak ez badira; horrela, interpretazio-irizpideen arabera, alderdi kontratugileen borondatea edo asmoa balioetsi eta errespetatu egin behar da, legeak urratzen ez dituen guztian, harremanetako arau goren gisa.

## Erreferentziak

* ↑ (Gaztelaniaz) ASALE, RAE-; RAE. «Diccionario de la lengua española | Edición del Tricentenario» «Diccionario de la lengua española» - Edición del Tricentenario (Noiz kontsultatua: 2020-05-21).
* ↑ Hyland, Richard.. Pacta sunt servanda : a meditation. PMC 82174071. (Noiz kontsultatua: 2020-05-21).

## Kanpo estekak

* Datuak: Q328671
# Paco de Lucía

Paco de Lucía, jaiotzako izen-deiturez Francisco Sánchez Gómez (Algeciras, Espainia, 1947ko abenduaren 21a - Cancún, Mexiko, 2014ko otsailaren 25a) flamenkoko gitarra-jotzaile andaluziarra izan zen. Flamenkoko gitarrista handientzat hartzen da, eta rock- eta jazz-musikagile nagusiekin batera aritu zen lanean, Carlos Santana, Jonh McLaughlin eta Al Di Meolarekin, besteak beste. 2004an Arteen Asturiasko Printze Saria irabazi zuen. Malú pop-abeslariaren osaba zen.

## Ibilbidea

Gazte-gaztetatik nabarmendu zen gitarra jotzeko zuen trebetasunagatik. Bere anaia Peperekin hasi zen flamenko-elkarteetan jotzen, Los Chiquitos de Algeciras izenarekin. 1960ko hamarkadaren hasieran, lan hauek grabatu zituen: Balada de los tres ríos, Romance a Mary Paz, Soleá de Alcalá eta Tanguillos de Málaga.
1962an, anaiarekin batera, Arte Flamenkoko Nazioarteko Lehiaketan, epaimahaiaren sari berezia lortu zuen. Hamalau urte zituela, José Grecoren konpainian sartu zen, eta harekin bira bat egin zuen Ipar Amerikara, Europako hainbat hiritara eta Australiara. 1965etik aurrera Camarón de la Isla, Carmen Heredia, Enrique de Melchor, Juan Peña eta abarrekin batera aritu zen kontzertuak ematen eta diskoak grabatzen.
Canciones andaluzas para dos guitarras lanarekin, ordu arteko arrakasta handitu egin zen, eta, ondoren, Dos guitarras flamencas en América Latina kaleratu zuen, Agustin Lara, Ernesto Lecuona, Chabuca Granda edo Carlos Gardelen lanekin.
1968an Arte Flamenkoko Nazioarteko Lehiaketako sari nagusia irabazi zuen. Urte horretan bertan, Fantasía flamenca kaleratu zuen, eta hurrengo urtean Paco De Lucía y Ramón De Algeciras en Hispanoamérica. Bi lan horiengatik, Gitarra Flamenkoko Sari Nazionala eman zioten.
1972an El duende flamenco kaleratu zuen. Hurrengo urtean izugarrizko arrakasta izan zuen Fuente y caudal diskoko "Entre dos aguas" abestiak. Abesti hura mundu osoko rock- eta jazz-musikagileen gustukoa izan zen, eta 1976. urtetik aurrera Europako antzoki nagusietako ateak zabaldu zizkion. Chick Corea jazz piano-jotzailearekin hainbat bira egin zituen, eta baita diskoak grabatu ere. Europaz gainera, Japonia eta Ipar Amerika ezagutu zituen.
Beste disko batzuk kaleratu zituen: Manuel de Fallari omenaldia (1978), Sólo quiero caminar (1981), Sirico (1987) eta Lucía (1989).

## Irudi-galeria

* Camarón de la Isla eta Paco de Lucía (Antonio Guijarro Moralesen margolana).
* Al Di Meola, John McLaughlin eta Paco de Lucía, 1980ko hamarkadan.
* Paco de Lucía, jotzen eta erretzen, 1982 edo 1983an.
* Paco de Lucía, 2007an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Jon OLANO: «Paco de Lucia gitarra jotzailea hil da» Berria.info

## Kanpo estekak

* (Gaztelaniaz) Paco de Lucíaren webgune ofiziala
* (Gaztelaniaz) Paco de Lucíaren biografia expopacodelucia.com webgunean
* (Gaztelaniaz) Bideoa: Paco de Lucíari omenaldia egiten dio La Noche Temática programak
* Datuak: Q153300
* Multimedia: Paco de Lucía / Q153300
# Pacov

Pacov Txekiar Errepublikako udalerri bat da. 4.823 biztanle ditu eta 35,85 kilometro koadroko azalera. Pelhřimoveko barrutian dago.

## Kanpo estekak

* Datuak: Q746111
* Multimedia: Pacov / Q746111
# Pacs del Penedès

Pacs del Penedès Kataluniako udalerria da, Alt Penedès eskualdean eta Bartzelonako probintzian kokatua. 6,27 km²ko azalera du eta 2009ko urtarrilaren 1eko erroldaren arabera 869 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 416 | 402 | 411 | 396 | 346 | 380 | 378 | 578 | 401 | 436 | 704 | 869 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* Datuak: Q958681
* Multimedia: Pacs del Penedès / Q958681
# Paco Vidarte

Francisco Javier Vidarte Fernández, Paco Vidarte bezala ezaguna, (Sevilla, 1970eko martxoaren 1a – Madril, 2008ko urtarrilaren 29a) filosofoa, idazlea eta LGTBQ eskubideen aldeko aktibista izan zen.

## Ibilbidea

Filosofiako lizentziaduna (Lizentziaturako Sari Berezia) Comillasko Unibertsitate Pontifizioan (UPC, Madril), Teoria Psikoanalitikoko masterra Madrilgo Unibertsitate Konplutentsean, eta Filosofiako doktorea (Doktoretzako Sari Berezia) Urrutiko Hezkuntzarako Unibertsitate Nazionalean (UNED), 1998ko azaroaren 27an, Jacques lanari buruzko lanarekin.
2002tik, Vidarte UNEDko Filosofia Fakultateko Filosofia Departamentuko irakasle titularra zen. Queer teoria, Derrida eta pentsamendu frantses garaikideari buruzko ikastaroak eta mintegiak eman zituen. Gai horiei buruzko 20 liburu eta artikulu baino gehiago idatzi eta itzuli zituen. Nazioarteko txosten, kongresu eta mintegi filosofikoetan parte hartu zuen.

### Ikerketa-eremuak

Jacques Derridaren lanari buruzko hainbat argitalpen idatzi zituen Vidartek. Halaber, LGTB+ taldeetan aktiboki parte hartu zuen, hala nola Radical Gai, eta Espainian queer teoriaren arloko figura aitzindarietako bat izan zen.
Espainiako gobernu sozialistaren lege-erreformen ondoren, LGTBQ mugimenduaren borrokak ez zela ezkontzeko eskubidearen lorpenarekin amaitzen adierazi zuen. Etica marica (2007) , argitaratutako azken liburuan, Espainiako LGTB mugimenduaren zati baten politika asimilazionistei kritika gogorra egin zion, eta, haren ordez, etika bereizlea eta erabat integratzailea defendatu zuen.
2008ko urtarrilaren 29an hil zen Madrilen linfoma baten ondorioz (sistema linfatikoko minbizia).

## Erreferentziak

* ↑ Paco Vidarte, militante gay
* 1 2 «Paco Vidarte» Dialnet.
* ↑ Actividad académica. .
* ↑ Véllez-Pellegrini, Laurentino. (2009). «Francisco J. Vidarte y los orígenes de la teoría Queer en España» Mientras Tanto (110/111): 149-171..

## Ikus, gainera

* Kapitalismo arrosa

## Kanpo estekak

* Datuak: Q1442033
# Panteoi

    Ez nahasi Partenoiarekin.
Panteoi (antzinako grezieraz: Πάνθειον, eusk: 'Jainko guztiak') izan daiteke:
* Antzinako Erroman eta Grezian, jainko guztiei eskainiriko tenplua. Lehenengoa Agriparen Panteoia izan zen.
* Panteoi (erlijioa), herri bateko jainko guztien multzoa.
* Panteoi (arkitektura), pertsona bat baino gehiago ehorzteko den hilen omenezko eraikina. Adibidez, Parisko Panteoia

## Erreferentziak

* ↑ Harluxet Hiztegi Entziklopedikoa. Panteoi. .
# Pantepec (udalerria)

Pantepec Mexikoko udalerri bat da. Chiapas estatuan kokatua dago. 2010ean 10.870 biztanle zituen 108,95 km²ko azaleran. Herriburua [[Pantepec (Pantepec)|Pantepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1953089
* Multimedia: Pantepec Municipality, Chiapas / Q1953089
# Pantelleria

Pantelleria (sizilieraz: Pantiddirìa) antzinean Cossyra deitua, Italiako uharte bat da, Siziliako itsasartean kokatutakoa, Mediterranear itsasoan. Siziliatik 100 km hego-mendebaldera eta Tunisiatik 70 km ekialdera kokatzen da. Administratiboki, Pantelleria Trapaniko probintziako udalerri (comune) bat da. 83 km2-ko hedadurarekin, Sizilia inguruko sumendi-uharterik handiena da.

## Klima

Datu klimatikoak (Pantelleria) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 13.7 | 14.0 | 15.1 | 17.6 | 21.4 | 25.1 | 28.0 | 28.4 | 26.1 | 22.2 | 18.2 | 14.8 | 20.4 |
| Batez besteko tenperatura (ºC) | 11.6 | 11.6 | 12.6 | 14.7 | 18.2 | 21.6 | 24.5 | 25.0 | 23.0 | 19.6 | 15.9 | 12.7 | 17.6 |
| Batez besteko tenperatura minimoa (°C) | 9.4 | 9.2 | 10.0 | 11.7 | 14.7 | 18.0 | 20.9 | 21.6 | 19.8 | 17.0 | 13.6 | 10.6 | 14.7 |
| Euria (mm) | 77.0 | 48.3 | 36.5 | 32.2 | 14.3 | 6.0 | 1.1 | 14.0 | 40.8 | 64.9 | 69.1 | 80.4 | 484.6 |
| Euri egunak (≥ 1.0 mm) | 9.0 | 8.3 | 6.0 | 4.9 | 2.5 | 0.9 | 0.3 | 1.0 | 2.7 | 6.4 | 7.5 | 9.2 | 58.7 |
| Eguzki orduak | 124.0 | 138.4 | 186.0 | 207.0 | 257.3 | 282.0 | 322.4 | 310.0 | 237.0 | 201.5 | 156.0 | 124.0 | 2545.6 |
| Iturria: Hong Kong Observatory. ||||||||||||||

## Erreferentziak

* ↑ Climatological Information for Pantelleria, Italy

## Kanpo estekak

* Datuak: Q481758
* Multimedia: Pantelleria / Q481758
# Panten

Panten Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 635 biztanle zituen 13,83 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q666369
* Multimedia: Panten / Q666369
# Pantenburg

Pantenburg Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 227 biztanle zituen 4,98 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654662
* Multimedia: Pantenburg / Q654662
# Pantera (musika taldea)

    Artikulu hau musika taldeari buruzkoa da; animalia gaitzat duena beste hau da: «Lehoinabar»
Pantera AEBetako heavy metal musika-taldea izan zen. 1981. urtean sortu zuten Abbott anaiek —Darrell eta Vinnie Paul— Arlingtonen (Dallas, Texas). Rex Brown baxu-jotzailea 1981eko amaieran gehitu zitzaien, Terry Glaze abeslariarekin batera. 1987an Phil Anselmo taldeko abeslari nagusia bihurtu zen. Taldea 2003an desegin zen.
Panteraren estiloa urteekin nabarmen aldatu zen: hasierako hamarkadan glam metal egin zuten eta 90eko hamarkadan, berriz, groove metal eta thrash metal estiloko musika. Aldaketa 1990ean eman zen, Cowboys from Hell arrakastatsua argitaratu zutenean (1997an platinozko diska bilakatu zen milioi bat ale saldu ondoren).
90eko hamarkadaren erdialdera eztabaidak piztu ziren taldeko kideen artean, Anselmoren droga-menpekotasunak eragindako arazoengatik, batez ere. Horren ondorioz, 2001ean atseden hartzea erabaki zuten taldekideek, beste proiektu batzuetan aritzeko (Anselmo Superjoint Ritual eta Down taldeetan aritu zen eta Abbott anaiek Damageplan sortu zuten). Pantera 2003an desegin zen ofizialki.
2004ko abenduaren 8an Dimebag Darrell gitarra-jotzailea antzeztokian bertan tiroz hil zuten, Columbusen (Ohio). Anselmo eta Brownek esan zuten ziurrenik Panterako kideak berriz elkartuko zirela Darrellen heriotza gertatu izan ez balitz.

## Diskografia

Panteraren diskografian estudioko bederatzi album daude, zuzeneko bat eta bilduma bat (bi bertsio ezberdinekin). Halaber, bi EP, sei single, bost bideo-album, hamaika musika-bideo eta bi bilduma-kutxa argitaratu zituzten.
* 1983: Metal Magic
* 1984: Projects in the Jungle
* 1985: I Am the Night
* 1988: Power Metal
* 1990: Cowboys from Hell
* 1992: Vulgar Display of Power
* 1994: Far Beyond Driven
* 1996: The Great Southern Trendkill
* 1997: Official Live: 101 Proof
* 2000: Reinventing the Steel

## Taldekideak
### Azkenak

* Dimebag Darrell † - gitarra
* Vinnie Paul † - bateria
* Phil Anselmo - ahotsa
* Rex Brown (Rex Rocker gisa ere ezaguna) - baxua

### Aurrekoak

* Terry Glaze (Terrence Lee gisa ere ezaguna) - ahotsa (1983 - 1986)

## Erreferentziak

* ↑ (Ingelesez) Cowboys from hell diskaren salmentak RIAAren web gunean
* ↑ (Ingelesez) Darrellen hilketaren berria CNNren web gunean

## Kanpo estekak

* (Ingelesez) Pantera taldearen web gune ofiziala
* (Ingelesez) Pantera taldearen myspace gunea
* Datuak: Q180880
* Multimedia: Pantera (band) / Q180880
# Panteoi (arkitektura)

    Artikulu hau eraikinari buruzkoa da; beste esanahietarako, ikus «Panteoi».
Panteoia (grezierazko παν, pan, "guztia" eta θεών, theon, "jainkoena") pertsona bat baino gehiago ehorzteko den hilen omenezko eraikina da.
Beste zentzu batean, erlijio politeista bateko jainko guztiei eskainitako tenplu edo eraikin bat da. Monumentu handietan izan ezik, bere egungo esanahia, hil eraikinarena da, ohi hilerri batean, non familia edo talderen bateko gorpuak lurperatuta dauden. Beharbada, panteoi hitza azken erabilera honekin lotu izana, antzinako erromatar erlijiotik etor liteke, non arbasoen izpirituak "etxeko jainko"tzat hartzen ziren. Beste bertsio batek, bere jatorria, Rafael artista ospetsuak, Erromako panteoian (Agriparen Panteoia) lurperatua izatea eskatu izanean, hala gertatu zen bezala, dagoela dio.
Gaur egun, hitza, nagusiki, hiru eraikin deskribatzeko erabiltzen da:
* Agriparen Panteoia, jatorrian II. mendean eraikia, erromatar jainko guztientzako tenplu bat bezala, eta eliza kristau bezala erabilia VII. mendetik. Zutabedun bere fatxadak eta bere kupula handiak, Pizkundetik aurrera eraikitako gainontzeko panteoi guztien eredu izan ziren.
* Parisko Panteoia, XVIII. mendeko eraikin bat, gaur egun, frantziar pertsona ospetsuak lurperatzeko erabiltzen dena.
* Londresko Panteoia, XVIII. mendeko eraikin bat, gaur egun, antzoki bezala erabiltzen dena.

## Erreferentziak

* ↑ Harluxet Hiztegi Entziklopedikoa. Panteoi. .

## Kanpo estekak

* Datuak: Q18133227
* Multimedia: Pantheons / Q18133227